Rikunarita-ORG/Wikinium huggingface dataset:
# Little Boy

Modell av Little Boy
**Little Boy** (frå kodenamnet) var ei fisjonsbombe som blei sleppt frå eit fly over Hiroshima den 6. august 1945.

## Sjå òg

* Atombombene over Hiroshima og Nagasaki

## Kjelder

* «skitten bombe» i *Store norske leksikon*, snl.no.
* «atomvåpen» i *Store norske leksikon*, snl.no.
# Samarbeidsorganisasjonen for sørlege Afrika

|  |
| --- |
| Samarbeidsorganisasjonen for sørlege Afrika |
|  |
|  |
| Skipa | 1980, 1992 |
| Hovudkontor | Gaborone |
| Nettstad |   |

Kart som viser medlemsland i Samarbeidsorganisasjonen for sørlege Afrika.
**Samarbeidsorganisasjonen for sørlege Afrika** (engelsk Southern African Development Community, forkorta SADC) er ein organisasjon som fremjar samarbeid om økonomisk utvikling i det sørlege Africa. Hovudkontoret ligg i Gaborone, Botswana.

Organisasjonen har 15 medlemsland: Angola, Botswana, Lesotho, Den demokratiske republikken Kongo, Madagaskar, Malawi, Mauritius, Mosambik, Namibia, Seychellane, Sør-Afrika, Swaziland, Tanzania, Zambia og Zimbabwe.

Organisasjonen blei oppretta 17. august 1992 som ei vidareføring av Samarbeidslandene for utviklingsbistand i sørlege Afrika (Southern African Development Coordination Conference, forkorta SADCC).

## Kjelder

* *Denne artikkelen bygger på «Samarbeidsorganisasjonen for det sørlige Afrika» frå Wikipedia på bokmål, den 17. august 2025.*

## Bakgrunnsstoff

 Commons har multimedium som gjeld: **Samarbeidsorganisasjonen for sørlege Afrika Offisiell nettstad
# Belgorod oblast

|  |
| --- |
| Belgorod oblast |
| Белгородская область |
| oblast |
|  |
|

|  |  |
| --- | --- |
|  Flagg  |  Symbol  |

 |
| Land |  Russland |
| Hovudstad |  Belgorod  |
| Areal | 27 134 km² |
| Folketal |  1 482 025 (1. januar 2025) |
| Språk | russisk |
| Tidssone | UTC +3 |
| Bilnummer | 31 |
| Føderalt distrikt | Sentrale |
| Økonomisk region | Sentrale-Svartjord |
| Wikimedia | © OpenStreetMap Belgorod oblast ﻿ / ﻿ |
|  Belgorod oblast på kartet over Russland.

 Belgorod oblast på kartet over Russland.

 |
| **Wikimedia Commons:**  Belgorod Oblast |

**Belgorod oblast** er ein provins i Russland og eit av føderasjonssubjekta i den russiske føderasjonen. Hovudstaden er Belgorod, arealet er 27 100 km² og innbyggjartalet er 1 541 259 (2021). Provinsen grensar til Ukraina i sør.

## Demografi

Dei største byane er Belgorod (356 400 ibuarar) og Staryj Oskol (221 100).

Det store fleirtalet av folket er etniske russarar. Ved folketeljinga i 2010 var den etniske samansetjinga:

* Russarar: 91,7 %
* Ukrainarar: 2,7 %

## Merknader

## Kjelder

## Bakgrunnsstoff

 Commons har multimedium som gjeld: **Belgorod oblast Offisiell nettstad
# 22. armékorps

**22. armékorps** er ei operasjonell eining i det russiske forsvaret med hovudkvarter i Simferopol. Armékorpset er tilknytt Svartehavsflåten i OSK Sør.

**Manøverelement**:

126. kystforsvarsbrigade i Perevalnoje

**Militær eldstøtte på operasjonelt nivå**.

8. artilleriregiment for dekning av kystlinja

Militær logistikk

* 133. forsyningsbrigade forlagt til Bakhtsjisaraj

## Referansar
# Kreminna

|  |
| --- |
| Kreminna |
| ukrainsk Кремінна |
| by |
|  |
| Land |  Ukraina |
| Oblast | Luhansk oblast |
| Høgd | 56 moh. |
| Koordinatar | ﻿ / ﻿ |
| Areal | 15,72 km² |
| Folketal |  20 735 (2011) |
| Folketettleik | 1 319 / km² |
| Grunnlagd | 1679 |
|  •  Bystatus | 1882 |
| Postnummer | 92900-905 |
| Retningsnummer | 6454 |
|  Kreminna ﻿ / ﻿ |
|  Kart som viser Kreminna.

 Kart som viser Kreminna.

 |
| **Wikimedia Commons:**  Kreminna |
| **Nettstad:**  Кремінська міськрада |

**Kreminna** (ukrainsk Кремінна, russisk Кременная, Kremennaja) er ein by i Luhansk oblast (provins) i Ukraina. Byen har kring 25 000 innbyggjarar (2011). Han vart grunnlagd i 1680 og fekk bystatus i 1938.

## Kjelder

* *Denne artikkelen bygger på «Kreminna» frå Wikipedia på engelsk, den 2. oktober 2012.*
	+ *Wikipedia på engelsk oppgav desse kjeldene:*
# Odintsovo

|  |
| --- |
| Odintsovo |
| Одинцово |
| by |
|  |
|

|  |  |
| --- | --- |
|  Flagg  |  Våpenskjold  |

 |
| Land |  Russland |
| Føderasjonssubjekt | Moskva oblast |
| Høgd | 190 m |
| Areal | 7,75 km² |
| Folketal |  3 000 (1926) |
| Grunnlagd | 1300-talet |
|  •  Bystatus | 1957 |
| Postnummer | 143001–143011 |
| Retningsnummer | (+7) 49659 |
|  Odintsovo ﻿ / ﻿ |
| **Wikimedia Commons:**  Odintsovo |

**Odintsovo** (russisk Одинцо́во) er ein by i Moskva oblast i Russland med om lag 190 000 innbyggjarar. Byen fekk bystatus i 1957.

## Historie

Landsbyen Oditsovo vart grunnlagd seint på 1300-talet av Andrej Ivanovitsj Domotkanov. Han fekk landområde sørvest for Moskva av Dmitrij Donskoj etter å ha gjort han ei teneste.

## Kjelder

* *Denne artikkelen bygger på «Odintsovo» frå Wikipedia på engelsk, den 1. januar 2009.*

## Bakgrunnsstoff

 Commons har multimedium som gjeld: **Odintsovo Offisiell nettstad
# Infeksjonssjukdom

**Infeksjonssjukdom** er ein sjukdom som kjem av mikroorganismar: Bakteriar, virus, sopp eller parasittar. Det er ikkje heilt det same som infeksjon, som ikkje treng medføra sjukdom. Symptoma ved ein slik sjukdom kjem både av mikrobane sin invasjon av kroppen og svaret frå immunforsvaret. Infeksjonssjukdommar kan smitta frå ein organisme til ein annan.

I moderne medisin finst mange legemiddel mot bakteriebaserte infekjsonssjukdommar, ein del mot soppinfeksjonar, men mindre mot parasittar og svært lite mot virus. Det finst ingen legemidddel som kan utrydda virus, men ein kan bruka antivirale middel mot til dømes hiv-infeksjon.

## Døme på infeksjonssjukdommar

* dysenteri
* forkjøling/krimsjuke
* hiv/aids
* influensa
* karies
* kikhoste
* koppar
* listeriose
* lepra/spedalsksjuke
* malaria
* pest
* tuberkulose
* vasskoppar

## Sjå òg

* infeksjon
* epidemi
* farang

## Bakgrunnsstoff

 Commons har multimedium som gjeld: **Infeksjonssjukdom**

## Kjelder

* Myrvang, Bjørn, «infeksjonssykdom», *Store medisinske leksikon (SML)*
* *Denne artikkelen bygger på «Infeksjonssykdom» frå Wikipedia på bokmål, den 31. desember 2010.*
# Nettroll

Illustrasjon av eit nettroll.
Deltakarar på nettforum blir ofte oppmoda til å ikkje «mata trolla».
**Nettroll** viser til ulike former for uønskt oppførsel på Internett. Den opphavlege tydinga av ordet viste til folk som skriv feil eller provoserande ting for å få respons.

*Trolling* i moderne engelsk viser til ein fiskemetode der ein sleper ein krok med påsett agn gjennom vatnet og venter på at noko skal bita på; ein variant av fisketeknikken dorging. Før internettbruken blei trolling brukt som militærslang for det å lura fiendar til å bruka skyts på lokkemiddel i staden for verkelege mål. Eit nettroll kan tilsvarande seiast å slenga ut eit åte, typisk eit upopulært synspunkt, og venta på at nokon tek det.

Etterkvart har nettroll-omgrepet fått ei vidare tyding, gjerne inspirert av troll frå skandinavisk folketru, eller av bruken av ordet troll om ein stygg eller ubehageleg person. Det kan visa til folk som er kranglevorne eller plagsame, tilmed til personar som plager eller sjikanerer andre på Internett.

## Kjelder

* *Denne artikkelen bygger på «Internet troll» frå Wikipedia på engelsk, den 29. januar 2017.*

## Bakgrunnsstoff

* Ta knekken på nettrollene, online.no

«nettroll» i *Store norske leksikon*, snl.no.
# Eravati

Kart over elva og vasstilførselen hennar.
**Eravati** (burmesisk ဧရာဝတီ), eng. **Ayeyarwaddy**, tidlegare **Irrawaddy**, er den største elva i Burma, og har lenge vore viktig for transport og jordbruk. Ho har utspring like nord for den burmesisk-kinesiske grensa i dei tibetanske fjella før ho flyt gjennom dei sentrale delane av Burma og renn ut i Andamanhavet i eit niarma elvedelta.

Elva og den ufullførte stupaen ved Mingun.
## Geografi og ferdsel

Eravati er rundt 2 170 km lang og bekkenet har ei flatevidd på rundt 411 000 km².

Vatn frå elva blir brukt til irrigasjon, særleg i dei sentrale delane av Burma, der nedbørsmengden er liten. Ho er òg den viktigaste vassvegen i landet, og var lenge den einaste transportvegen inn i landet. Under kolonitida var Eravati kjend som *vegen til Mandalay*, den viktigaste ferdselsåra frå havet til den kongelege hovudstaden. Store skip kan følgja elva 1600 km innover til Myitkyina, deretter gjer store sandbanker og øyar navigasjonen vanskeleg. I dag tek mange turistar cruiseturar langs elva. I mange år var det berre ei bru som kryssa elva, Inwabrua.

## Namnesoge

Namnet *Eravati* er pali og kjem sannsynlegvis frå sanskrit «airavati», som er namnet til guden Indra sin elefant. Namnet blei òg brukt om ei mytologisk elv i hinduismen, og er blitt kopla til den moderne elva Ravi.

Elva har gjeve namn til irrawaddydelfinen, *Orcaella brevirostris*, som mellom anna held seg her. Tidsskriftet *The Irrawaddy* har òg teke namnet sitt frå elva.

## Bakgrunnsstoff

### Kjelder

* myanmar-information.net Arkivert 2005-10-27 ved Wayback Machine.
* myanmarelitetours.com Arkivert 2006-04-11 ved Wayback Machine.
* survivalskills.blogs.com
* roadtomandalay.com Arkivert 2005-12-13 ved Wayback Machine.
* no:Irrawaddy
* sv:Irrawaddy
* en:Ayeyarwady River
# Telenor

|  |
| --- |
| Telenor |
|  |
|  Telenor sitt hovudkontor |
|  |
| Org.form | Aksjeselskap |
| Org.nr. | 982463718 |
| Bransje | Telekommunikasjon |
| Skipa | 1855 |
| Dotterselskap | Telenor Infra, Talkmore, Nordix Data |
| Hovudkontor | Fornebu |
| Land | Noreg |
| Produkt | Telefoni, breiband |
| Styreleiar | Gunn Wærsted |
| Adm.dir. | Sigve Brekke, Benedicte Schilbred Fasmer |
| Tilsette | 27 600 |
| Salsinntekter | 18 848 000 000 norsk krone (2018) |
| Omsetnad | 91,077 mrd |
| Nettstad |  (engelsk) |

**Telenor** (OSE: TEL) er eit norsk teleselskap, som vart skipa i 1855 som det statseigde Telegrafverket. Selskapet er i dag eit delprivatisert aksjeselskap med sjølvstendig forretningsverksemd innan mobiltelefontenester, fastnett for telefoni, breiband og internett, vidare TV-tenester via kabel, satellitt, fiber og kystradio i Noreg. Telenor har vore Noregs klart nest største konsern sidan fusjonen mellom Statoil og oljedivisjonen til Norsk Hydro.

Telenor har i alt kring 33 000 tilsette i 13 land utanom Russland og Ukraina, derav ca. 4 400 i Noreg. Dette inkluderer ikkje dei tilsette i VimpelCom, der Telenor er største eigar. Etter Akers sal av Aker Yards er Telenor Noregs største konsern målt etter sysselsetting. Statens eigardel i Telenor er 54 % gjennom Nærings- og handelsdepartementet, og 4 % gjennom *Statens pensjonsfond – Innland* (tidlegare Folketrygdfondet). Konsernsjefen i selskapet er Sigve Brekke.

Namnet «Telenor» vart innført i 1995, og avløyste «Televerket» (1969–2005), tidlegare «Telegrafverket» og «Telegrafvesenet».

## Historie

Telenor vart opphavleg stifta i 1855 som Telegrafverket, som opphavleg hadde oppgåva å knyte landsdelane saman ved telegraflinjer. Selskapet skifta namn til Televerket i 1969 og til Telenor i 1994, då verksemda vart omdanna til eit statleg aksjeselskap. Telenor hadde fram til 1998 monopol på teletenester til private kundar i Noreg. I desember 2000 vart Telenor børsnotert. Jon Fredrik Baksaas overtok stillinga som konsernsjef etter Tormod Hermansen 21. juni 2002.

## Marknadsverdi

22. mai 2006 hadde Telenor ein marknadsverdi på 125 milliardar kroner. Aksjar i selskapet vert handla på Oslo Børs under tickeren TEL.

## Kjelder

«Telenor ASA» i *Store norske leksikon*, snl.no.

* *Denne artikkelen bygger på «Telenor» frå Wikipedia på bokmål, den 12. mai 2013.*

## Bakgrunnsstoff

* Telenorkonsernets nettsider
* Telenor Norges nettsider
# Den haitiske nasjonalforsamlinga

|  |
| --- |
| Den haitiske nasjonalforsamlinga |
|  |
| Type | Tokammersystem |
| Virkefelt | Haiti |
| Jurisdiksjon | Haiti |
| Nettside |  |

**Den haitiske nasjonalforsamlinga** (fransk *Assemblée Nationale*) er den lovgjevande delen av styresmaktene i Haiti. Bygningen som ho held til i, ligg i hovudstaden Port-au-Prince.

Forsamlinga har eit tokammersystem, der overhuset er Det haitiske senatet og underhuset lower house er Det haitiske deputertkammeret. Møta i nasjonalforsamlinga er leidde av senatpresidenten, assistert av deputertkammerpresidenten. Sekretariata for senatet og deputertkammeret fungerer også som sekretariat for nasjonalforsamlinga som heilskap. Deputertkammeret har 99 medlemmer (utvida frå 83 før valet i 2006), og senatet har 30 (tidlegare 27). Medlemmene i deputertkammeret vert valde for ein periode på fire år, medan senatsmedlemmene vert valde for ein periode på seks, der ein tredjedel av medlemmene vert valde annakvart år – begge stader gjennom allmenne val.

*Palais Législatif*, bygningen som husar nasjonalforsamlinga, var mellom dei mange bygningane som vart alvorleg skadde av jordskjelvet i Haiti 12. januar 2010. Nasjonalforsamlinga tok opp att arbeidet sitt kort tid etter, med eit klasserom som mellombels løysing.

## Kjelder

* *Denne artikkelen bygger på «National Assembly of Haiti» frå Wikipedia på engelsk, den 10. mai 2010.*

## Bakgrunnsstoff

* Offisiell nettstad
# T-54

T-54
T-55
**T-54** og **T-55** er ein sovjetisk stridsvognserie som er verdas mest produserte. Han blei laga etter andre verdskrigen for å ta over etter T-34. Stridsvogna er i bruk i fleire land, mellom anna tidligare sovjetiske klientstatar. T-54- og T-55-seriane er vanskelege å skilja, og nokre T-54-ar vart oppgradert til T-55-standard.

## Historie og utvikling

T-54 vart laga på basis av T-44 som igjen var ei videreutvikling av T-34. Den første prototypen stod klar i 1946, og dei fyrste produksjonsvognene kom i 1947.

Då T-54 byrja å verta produserte i 1947 var ho bedre pansra og væpna enn sine vestlege motstykke (den britiske Centurion og den amerikanske M26 Pershing). T-54 vart redesigna i 1958 som T-55 med bedre tårnpansring, kraftigare motor og ABC-vern. Ho vart produsert i Sovjetunionen fram til 1981. Stridsvogna vart òg produsert i Polen og Tsjekkoslovakia. I Kina vart ho produsert under namnet Type 59 (seinare forandra til Type 69). Kina eksporterte Type 69 i store mengder til både Irak og Iran under Irak-Irankrigen i 1980-åra.

Titusenvis av serien vart produsert i Sovjetunionen fram til så seint som i 1981 og saman med T-62 var den hovedstridsvogna i sovjethæren fram til 1980-talet. Ho finst i 2017 mest i reserveavdelingar.

På tross av at ho forlengst er utdatert, er stridsvogna framleis i bruk i ein del land i den tredje verda, mest fordi ho er billeg og at det finst ein del oppgraderingsutstyr.

## Kjelder

* Foss, Christopher; *Jane's AFV Recognition Handbook*, Jane's, ISBN 0-7106-1043-2
* **T-55** Arkivert 2011-05-15 ved Wayback Machine.

* *Denne artikkelen bygger på «T-54» frå Wikipedia på bokmål, den 27. september 2017.*
# Tjuveri

To gutar stel støvlar. Illustrasjon frå *Street Arabs and Gutter Snipes* (1884) av George Carter Needham.

**Tjuveri**, **steling** eller **nasking** vil seia å ta andre sine eigedelar i løynd og utan løyve.
I norsk straffelov er det definert som å ta bort ein gjenstand som heilt eller delvis tilhøyrer ein annan, med forsett om å skaffa seg eller andre ei uberettiga vinning ved tileigninga.

I norsk juss straffar ein «lite tjuveri», tidlegare kalla naskeri, med bøter. Dette er ei form for tjuveri der dei stolne gjenstandane har liten verdi (i praksis gjerne under 5 000 kroner) og omstenda rundt gjer at straffeskulda er liten. Elles er straffa for tjuveri fengsel i inntil to år («simpelt tjuveri»), eller inntil seks år for grovt tjuveri. Når ein skal avgjera om tjuveriet er grovt, skal ein særleg leggja vekt på om tjuveriet er utøvd frå privat bustad eller frå ein person på offentleg stad, om gjerningsmannen har vore forsynt med våpen eller liknande, om tjuveriet gjeld ein betydeleg verdi (i praksis over 100 000 kroner) eller om gjerninga av andre grunnar er av særskild farleg eller samfunnsskadeleg art.

## Kjelder

* Elden, John Christian (24. desember 2015), «Tyveri», *Store norske leksikon*, henta 14. september 2016
# Dhamar

|  |
| --- |
| Dhamar |
| by |
|  |
| Land |  Jemen |
| Guvernement | Dhamar |
| Høgd | 2 400 moh. |
| Koordinatar | ﻿ / ﻿ |
| Tidssone | Jemen standardtid (UTC+3) |
|  Dhamar ﻿ / ﻿ |
|  Kart som viser Dhamar.

 Kart som viser Dhamar.

 |
| **Wikimedia Commons:**  Dhamar |

**Dhamar** (arabisk skrift ذمار) er ein by sørvest i Jemen. Han ligg i ei høgd på 2400 meter over havet.

## Oversyn

Dhamar ligg 100 km sør for Sana'a, nord for Ibb og vest for Al-Beidha. Namnet Dhamar går attende til kongen av Sjeba og Dou-Reddan i 15-35 evt. som heitte Dhamar Ali Yahber. Ein fann ein statue av han i byen Al-Nakhla Al-Hamra’a, som er ein arkeologisk stad nær Dhamar.

Byen Dhamar er administrasjonssenteret i guvernementet og ligg ved hovudvegen mellom Sana’a og fleire av provinsane. Byen var eit av dei kjnde sentera for arabisk og islamsk kultur og vitskap. Den store moskeen vart bygd i tida kring kalifen Abi-Bakr Al-Sadeek.

Dhamar hadde ei stor rolle i politikken og handelen i Jemen. Han hadde ei særs viktig rolle i Jemen før islamsk tid. Gamle jemenittiske graveringar nemner Dhamar som eit særs kjend senter for islamske studiar og vitskap, og mange vitskapsfolk frå mellomalderen kom frå denne byen.

Tidlegare var folk frå Dhamar kjende for å avle hestar. Byen har i dag mange historiske moskear og skular.

Dhamar universitet ligg i byen.

## Venskapsbyar

* Dikhil i Djibouti

## Kjende innbyggjarar

* Shoshana Damari (1923-2006), israelesk songar
* Nabil Muhammed Al-Garbi - olympisk langdistanseløpar frå Jemen

## Kjelder

* *Denne artikkelen bygger på «Dhamar» frå Wikipedia på engelsk, den 31. mai 2016.*
	+ *Wikipedia på engelsk oppgav desse kjeldene:*
# Shabwah guvernement

|  |
| --- |
| Shabwah |
| شبوة |
| guvernement |
| Land |  Jemen |
| Koordinatar | ﻿ / ﻿ |
| Hovudstad | Ataq |
| Areal | 47 728 km² |
| Folketal |  568 000 (2011) |
| Folketettleik | 12 / km² |
|  Shabwah guvernement ﻿ / ﻿ |
|  Kart som viser Shabwah guvernement.

 Kart som viser Shabwah guvernement.

 |
| **Wikimedia Commons:**  Shabwah Governorate |

**Shabwah** (arabisk شبوة *Šabwa*) er eit guvernement i Jemen. Det administrative senteret er Ataq.

Under den jemenittiske borgarkrigen i 2015, vart provinsen ei slagmark. Slaget, som avrt kalla Shabwah-felttoget, enda den 15. august 2015, eter at styrkar som var lojale til regjeringa til Abd Rabbah Mansour Hadi slo Houthi-opprørarane.

## Distrikt

* Ain-distriktet
* Al Talh-distriktet
* Ar Rawdah-distriktet
* Arma-distriktet
* As Said-distriktet
* Ataq-distriktet
* Bayhan-distriktet
* Dhar-distriktet
* Habban-distriktet
* Hatib-distriktet
* Jardan-distriktet
* Mayfa'a-distriktet
* Merkhah Al Ulya-distriktet
* Merkhah As Sufla-distriktet
* Nisab-distriktet
* Rudum-distriktet
* Usaylan-distriktet

## Kjelder

* *Denne artikkelen bygger på «Shabwah Governorate» frå Wikipedia på engelsk, den 28. mai 2016.*
	+ *Wikipedia på engelsk oppgav desse kjeldene:*
# Gerry Goffin

|  |
| --- |
| Gerry Goffin |
|  |
|  |
| Fødd | 11. februar 1939(1939-02-11) |
| Fødestad | Brooklyn i New York i USA |
| Død | 19. juni 2014 (75 år) |
| Dødsstad | Los Angeles i California i USA |
| Fødenamn | Gerald Goffin |
| Opphav | USA |
| Aktiv | 1959–2014 |
| Sjanger | pop |
| Instrument | vokal |
| Tilknytte artistar | * Carole King
* Barry Goldberg
 |
| Plateselskap | Adelphi, UAR, Manticore |
| Verka som | Tekstforfattar |
| Gift med | Carole King |
| Born | Louise Goffin |
| Prisar | Grammy Trustees Award, Rock and Roll Hall of Fame |

**Gerald Goffin** (11. februar 1939–19. juni 2014) var ein USA-amerikansk tekstforfattar. I lag med kona si Carole King skreiv han mange internasjonale pophittar tidleg og midt på 1960-talet, som «Will You Love Me Tomorrow», «Take Good Care of My Baby», «The Loco-Motion» og «Go Away Little Girl». Det vart seinare sagt at Goffin hadde ei gåve med å «finne ord som uttrykte det så mange unge folk kjende, men ikkje klarte å setje ord på.»

Etter han og King vart skilde, skreiv Goffin med andre komponistar, som Barry Goldberg og Michael Masser, og med dei skreiv han mellom anna «Theme from Mahogany (Do You Know Where You're Going To)» og «Saving All My Love for You». I løpet av karrieren sin skreiv Goffin over 114 hittar som gjekk inn på Billboard Hot 100, mellom anna åtte som nådde toppen av lista og 72 songar som gjekk inn på UK Singles Chart. Han vart innlemma i Rock and Roll Hall of Fame i 1990 i lag med Carole King.

## Diskografi

### Singlar og EP-ar

* *It's Not The Spotlight* (1973), Adelphi Records Inc – AD-452
* *Back Room Blood (The CD Single)* (1996), Genes Records – GCD 4532

### Album

* *It Ain't Exactly Entertainment* (1973), Adelphi Records Inc – AD4102
* *Back Room Blood* (1996), Genes Records – GCD 4132
* *It Ain't Exactly Entertainment Demo & Other Sessions* (2010) Big Pink – BIG PINK 92

## Sjå òg

* Songar med tekst av Gerry Goffin

## Kjelder

* *Denne artikkelen bygger på «Gerry Goffin» frå Wikipedia på engelsk, den 24. februar 2018.*
	+ *Wikipedia på engelsk oppgav desse kjeldene:*

## Bakgrunnsstoff

* Gerry Goffin på Allmusic
* Gerry Goffin ved The Internet Movie Database (IMDb)
* History of Rock
# Abbed

Ein **abbed** er *forstandar* (leiar) i eit munkekloster. I eit nonnekloster kallar ein forstandaren for **abbedisse**. Eit **abbedi** er eit kloster som er leidd av ein abbed eller ei abbedisse. Ordet abbed kjem av arameisk og tyder *fader*. Abbeden vert vald av medlemane i klosteret, og vert vigsla.

Det franske ordet for abbed, *abbé*, vert òg brukt om katolske prestar.

## Kjelder

* caplex.no
# Arlington i Texas

|  |
| --- |
| Arlington |
| by |
|  |
| Land |  USA |
| Stat | Texas |
| Areal | 257,883121 km² |
| Folketal |  394 266 (1. april 2020) |
| Wikimedia | © OpenStreetMap Arlington i Texas ﻿ / ﻿ |
| **Wikimedia Commons:**  Arlington, Texas |

**Arlington** er ein by i Tarrant County i delstaten Texas i USA. Byen, som vart grunnlagd i 1876, hadde 394 266 ibuarar i 2020.

Arlington ligg om lag 20 km aust om Fort Worth og vel 30 km vest om Dallas.

## Kjelder

* *Denne artikkelen bygger på «Arlington, Texas» frå Wikipedia på engelsk, den 23. mars 2022.*

## Bakgrunnsstoff

 Commons har multimedium som gjeld: **Arlington i Texas Offisiell nettstad
# VM-finalen i fotball 2002

Nissan stadion i Yokohama
**Finalen i verdsmeisterskapen i fotball 2002** fann stad på Nissan stadion i Yokohama sundag 30. juni 2002 framfor 69 029 tilskodarar. Brasil vann kampen med 2-0 mot finalemotstandar Tyskland og vart slik verdsmeister i fotball for femte gong. Begge landa tok del i sin sjuande VM-finale.

Brasil tok leiinga i det 67. minutt etter Ronaldo takla ballen frå Dietmar Hamann midt på Tysklands banehalvdel. Ronaldo sentra til Rivaldo som klemde til med eit lågt skot målvakta Oliver Kahn gav retur på og som Ronaldo fanga opp og frå femmeterstreken putta i målvaktas venstre hjørne. Tolv minuttar seinare la Brasil på til 2-0 då José Kléberson forserte opp frå midtlinja før han la inn i retning Rivaldo, som let ballen passere under seg og vidare til Ronaldo. Han tok mot ballen og drog seg fri ein tysk forsvarar før han plasserte skotet frå 18 meter nede i det same hjørnet som 1-0-skåringa.

**Brasil** sitt meisterlag omfatta: Marcos Silveira Reis, Lúcio, Edmílson Gomes Moraes, Roque Júnior, Cafu, Gilberto Silva, José Kléberson, Roberto Carlos, Rivaldo, Ronaldo og Ronaldinho. Juninho Paulista kom innpå fem minuttar før slutt og Denílson de Oliveira i sluttsekunda, ut gjekk høvesvis Rivaldo og Ronaldo.

**Tyskland**s mannskap: Oliver Kahn, Thomas Linke, Carsten Ramelow, Christoph Metzelder, Torsten Frings, Dietmar Hamann, Jens Jeremies, Marco Bode, Bernd Schneider, Miroslav Klose og Oliver Neuville. Frå det 74. til det 84. minutt fekk etter tur Oliver Bierhoff, Gerald Asamoah og Christian Ziege sleppe til, ut forsvann i rekkefølgje Klose, Jeremies, Bode.

Pierluigi Collina frå Italia var kampleiar.

## Kjelder

* *Denne artikkelen bygger på «2002 FIFA World Cup Final» frå Wikipedia på engelsk, den 30. juni 2018.*